
Dokumenta datumu 
skatīt laika zīmogā. 
Nr. 1.5-810
Atklāta konkursa Nr. VS 2026/14
Pretendentiem
Atbildes uz pretendenta jautājumiem
Sabiedrības ar ierobežotu atbildību “Vidzemes slimnīca” (turpmāk – pasūtītājs) iepirkumu komisija sniedz atbildi uz pretendenta jautājumiem atklātā konkursā „Vidzemes slimnīcas ārējo komunikāciju pārbūves būvniecības ieceres dokumentācijas izstrāde un autoruzraudzība”, iepirkuma identifikācijas Nr. VS 2026/14 (turpmāk – Atklāts konkurss):

1. Jautājums: Vai projektētāja pienākumos ietilpst visu ēku un teritorijas ugunsdrošības pasākumu pārskata izstrāde? 
Atbilde: Būvniecības ieceres dokumentāciju (turpmāk – BID) jāizstrādā atbilstoši Līguma 1.pielikuma “Tehniskā specifikācija-projektēšanas uzdevums” 1.pielikuma “Darba uzdevums „Vidzemes slimnīcas ārējo inženierkomunikāciju pārbūve”” (turpmāk – Darba uzdevums), tostarp Darba uzdevuma 6. punkta nosacījumiem. 

BID jāiekļauj ugunsdrošības risinājumi, kas attiecas uz projektējamajiem ārējiem inženiertīkliem un ārējo ugunsdzēsības ūdensapgādi.

Darba uzdevumā 5. punktā nav pieprasīta “Ēku un teritorijas ugunsdrošības pasākuma pārskata” sadaļa.  

2. Jautājums: Punktā 1.1.1. norādīts:  Saskaņā ar SIA VALMIERAS ŪDENS  saņemtajiem tehniskajiem noteikumiem, atjaunot esošo vai izbūvēt jaunu ūdensvada pieslēgumu. Pieslēgties gan pie A, gan B, gan C korpusa galvenajiem iekšējā ūdensvada noslēgventiļiem. Pieslēgumu sacilpošana saskaņā ar TN noteikumiem.
Lūdzam konkursa dokumentācijai pievienot SIA “Valmieras ūdens” izsniegtos tehniskos noteikumus.
Atbilde: Tehniskos noteikumus, tostarp, SIA “Valmieras ūdens” tehniskos noteikumus, pieprasa Izpildītājs BID izstrādes laikā saskaņā ar Līguma 1.pielikuma “Tehniskā specifikācija- projektēšanas uzdevums” 7.2.1. punkta nosacījumiem.
3. Jautājums: Punktā 1.2.3. norādīts: Veikt esošo ēkas pieslēgumu nomaiņu caur ēkas pamatiem, līdz pirmajai kanalizācijas akai. Demontēt nevajadzīgos pieslēgumus. 
Lūdzam precizēt, kādā apjomā paredzēta ēkas iekšējo kanalizācijas cauruļvadu nomaiņa un līdz kurai vietai ēkas iekšienē jāveic pārbūves darbi.
Atbilde: BID paredz esošo ēkas pieslēgumu nomaiņu caur ēkas pamatiem, pieslēdzoties pie esošajiem izvadiem ēkā, t.i., nav jāveic iekšējo tīklu nomaiņa. Apjomu aprēķinu veic Izpildītājs.  Pēc pievadu nomaiņas jāveic esošo norobežojošo konstrukciju atjaunošana, t.sk., hermetizēšana un siltumizolācijas atjaunošana.
4. Jautājums: Punktā 1.3.4. norādīts: Veikt esošo ēkas pieslēgumu nomaiņu caur ēkas pamatiem. Demontēt un noslēgt nevajadzīgos pieslēgumus. Demontēt nevajadzīgos pieslēgumus. 
Lūdzam precizēt, kādā apjomā paredzēta ēkas iekšējo kanalizācijas cauruļvadu nomaiņa un līdz kurai vietai ēkas iekšienē jāveic pārbūves darbi. Tāpat lūdzam norādīt, kuri pieslēgumi ir uzskatāmi par nevajadzīgiem un ir paredzēti demontāžai vai noslēgšanai.
Atbilde: BID paredz esošo ēkas pieslēgumu nomaiņu caur ēkas pamatiem, pieslēdzoties pie esošajiem izvadiem ēkā, t.i., nav jāveic iekšējo tīklu nomaiņa.  Apjomu aprēķinu veic Izpildītājs.  

Šobrīd ir veikti ēkas iekšējo tīklu pārbūves darbi, t.sk., demontēti esošie baseini, pārbūvēta iekšējā lietus kanalizācija sekojoši daži pievadi vairs nefunkcionē un nav nepieciešami, tos nepieciešams demontēt un noslēgt. Pēc pievadu nomaiņas un nevajadzīgo demontāžas un noslēgšanas (ēkas pamatos) jāveic esošo norobežojošo konstrukciju atjaunošana, t.sk., hermetizēšana un siltumizolācijas atjaunošana.

5. Jautājums: Punktā 5.3.3. norādīts: Plānu ar atjaunojamām ceļa seguma konstrukcijām, uzrādītām atjaunojamā ceļu seguma un zālāja platībām. Asfaltbetona segu konstrukcijas atjaunošanu paredzēt atbilstoši Valmieras novada saistošiem noteikumiem un/vai Autoceļu specifikācijām. 

Lūdzam precizēt, vai projektēšanas uzdevuma ietvaros ir jāizstrādā TS-CD sadaļa un kādā detalizācijas pakāpē tā ir jāparedz piedāvājumā.
Atbilde: Izpildītājs BID gaitā izvērtē kādi rasējumi vai sadaļas nepieciešamas, lai izstrādātu BID atbilstoši Darba uzdevuma 5.3.3. punktam. Pie BID jāpievieno virsmas atzīmes, kritumi šķērsgriezumi, segumu eksplikācija, atjaunojamo materiālu apjomi u.c. informācija, lai nodrošinātu BID atbilstību Darba uzdevuma 6.punkta prasībām.  

6. Jautājums: VAS sadaļa Punktā 1.2.6. norādīts: “Tauku uztvērējiem paredzēt kontrolsensorus, kas nosūta signālu par trauksmi (paaugstināts līmenis akā), caur VAS.”

Lūdzam precizēt, cik tauku uztvērēju objektā ir paredzēts aprīkot ar kontrolsensoriem. Tāpat lūdzam sniegt informāciju par paredzēto projektēšanas darbu apjomu VAS sadaļā, tostarp par nepieciešamajiem risinājumiem signālu nodošanai, integrācijai un uzraudzībai.
Atbilde: Darba uzdevums paredz aprīkot ar kontrolsensoriem 3 gab. sadzīves kanalizācijas kontrolakas ar tauku uztvērējiem (Darba uzdevuma 3.pielikums “Ārējās sadzīves kanalizācijas sistēmas projektējamā robeža”). 

Sistēmā jāparedz nepieciešamie kontroles paneļi, IO moduļi vai komunikāciju iekārtas, nodrošinot Ethernet/TCP-IP komunikāciju līdz pieslēguma punktam slimnīcas datortīklā, kas ar saziņas protokolu  - Modbus TCP nosūta caur Zabbix sistēmu uz Pasūtītāja telefonu trauksmes signālu (par  paaugstinātu līmeni, sensora bojājumiem, barošanas pārtraukumu). 
Izpildītājs projektēšanas laikā piedāvā risinājumu, kas nodrošina atbilstību Darba uzdevuma 1.2.6. punkta un Darba uzdevuma 6.punkta prasībām.

7. Jautājums: SAT sadaļa punkta 1.5.2. prasībās norādīts: “Ārējiem tīkliem paredzēt jaunas rūpnieciski izolētas caurules ar signālvadiem un to pieslēgumu attālinātai uzraudzībai, ēkās paredzēt metināmos tērauda cauruļvadus ar akmensvates siltumizolāciju vismaz 3 cm biezumā.”
Lūdzam precizēt projektēšanas uzdevumu attiecībā uz signālvadiem un attālinātās uzraudzības sistēmu, tostarp:
· kādi parametri ir paredzēti uzraudzībai;
· kurai sistēmai vai dispečerizācijas risinājumam jāparedz signālvadu pieslēgums;
· kāds ir projektēšanas un integrācijas darbu apjoms SAT sadaļā.
Atbilde: Sistēmā jāparedz nepieciešamie kontroles paneļi, IO moduļi vai komunikāciju iekārtas, nodrošinot Ethernet/TCP-IP komunikāciju līdz pieslēguma punktam slimnīcas datortīklā, kas ar saziņas protokolu  - Modbus TCP nosūta caur Zabbix sistēmu uz Pasūtītāja telefonu trauksmes signālu (bojājuma/mitruma konstatēšanai un bojājuma vietas noteikšanai). 
Izpildītājs projektēšanas laikā piedāvā risinājumu, kas nodrošinātu atbilstību Darba uzdevuma 1.5.2. punkta un Darba uzdevuma 6.punkta prasībām.

